
ประกาศองค์การบริหารส่วนตำบลท่าซอม 
เรื่อง  การประกาศใช้แผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติม ครั้งที่ 1  
 ขององค์การบริหารส่วนตำบลท่าซอม 
--------------------------------
ด้วยองค์การบริหารส่วนตำบลท่าซอม ได้จัดทำแผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติม ครั้งที่ 1  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.๒๕61 โดยสภาองค์การบริหารส่วนตำบลท่าซอม มีมติเห็นชอบ ในการประชุมสภา อบต.ท่าซอม สมัยสามัญ สมัยที่ 1  ครั้งที่ ๑ ประจำปี พ.ศ.๒๕63 เมื่อวันที่  13 กุมภาพันธ์ 2563 
เพื่อให้การจัดทำแผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติม ครั้งที่ 1  ขององค์การบริหารส่วนตำบลท่าซอม เป็นไปด้วยความเรียบร้อย จึงอาศัยอำนาจตามความในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.๒๕61  ข้อ ๒๒/2 ประกาศใช้แผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติม ครั้งที่ 1  ขององค์การบริหารส่วนตำบลท่าซอม เพื่อเป็นแนวทางในการพัฒนาท้องถิ่นต่อไป
จึงประกาศให้ทราบโดยทั่วกัน 

  ประกาศ  ณ  วันที่  14  กุมภาพันธ์  ๒๕63 
ธรรมนูญ  ดีทองอ่อน
(นายธรรมนูญ  ดีทองอ่อน)
นายกองค์การบริหารส่วนตำบลท่าซอม
“นครศรีธรรมราช นครแห่งอารยธรรม” 

หลักการและเหตุผล
ในการเพิ่มเติมแผนพัฒนาท้องถิ่น (พ.ศ.๒๕๖1 – ๒๕๖5) ครั้งที่ 1 ขององค์การบริหารส่วนตำบลท่าซอม
------------------------------------------------


ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 ได้กำหนดคำนิยามของ “แผนพัฒนาท้องถิ่น” หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น


ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศ ให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว


องค์การบริหารส่วนตำบลท่าซอม  ได้ประกาศใช้แผนพัฒนาท้องถิ่น (พ.ศ.๒๕๖1 – ๒๕๖5) ไปแล้วเมื่อวันที่ 14 มิถุนายน 2562 แต่เนื่องจากจังหวัดนครศรีธรรมราชแจ้งว่ากระทรวงมหาดไทยได้กำหนดแนวทางการปฏิบัติงานชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น โดยกำหนดให้เทศบาลตำบลและองค์การบริหารส่วนตำบลจัดทำโครงการฝึกอบรมหลักสูตรชุดปฏิบัติการจิตอาสาภัยพิบัติ โดยกำหนดให้สำนักงานส่งเสริมการปกครองท้องถิ่นจังหวัดนครศรีธรรมราชร่วมกับสำนักงานป้องกันและบรรเทาสาธารณภัยจังหวัดนครศรีธรรมราช จัดทำแผนการฝึกอบรมชุดปฏิบัติการจิตอาสาภัยพิบัติ สนับสนุนและประสานวิทยากรในการฝึกอบรมหลักสูตรชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น ให้แล้วเสร็จภายในเดือนกรกฎาคม 2563  ซึ่งโครงการดังกล่าวถือเป็นนโยบายสำคัญของกระทรวงมหาดไทย ขอให้ดำเนินการให้เป็นไปตามกฎหมาย ระเบียบ และหนังสือสั่งการที่เกี่ยวข้อง โดยคำนึงถึงประโยชน์สูงสุดของทางราชการเป็นสำคัญ
องค์การบริหารส่วนตำบลท่าซอม จึงมีความจำเป็นที่จะต้องเพิ่มเติมแผนพัฒนาท้องถิ่น (พ.ศ.๒๕๖1 – ๒๕๖5) ครั้งที่ 1 เพื่อดำเนินโครงการฝึกอบรมชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น องค์การบริหารส่วนตำบลบางนบ ร่วมกับ องค์การบริหารส่วนตำบลท่าซอม และองค์การบริหารส่วนตำบลบ้านราม
นายธรรมนูญ  ดีทองอ่อน 
นายกองค์การบริหารส่วนตำบลท่าซอม 

แผนพัฒนาท้องถิ่น (พ.ศ.๒๕๖1 – ๒๕๖5) 

 เพิ่มเติม ครั้งที่ 1  

งานนโยบายและแผน  องค์การบริหารส่วนตำบลท่าซอม 
โทร. ๐๗๕ – ๗๖๖๐๙๙  ต่อ ๑๔  

คำนำ
การจัดทำแผนพัฒนาท้องถิ่น (พ.ศ.๒๕๖1 – ๒๕๖5) ขององค์การบริหารส่วนตำบลท่าซอม     ได้จัดทำขึ้นเพื่อใช้เป็นกรอบในการกำหนดแนวทางการพัฒนาในช่วงเวลาห้าปี และเป็นเครื่องมือในการจัดทำงบประมาณรายจ่าย โดยภายหลังจากการประกาศใช้แผนพัฒนาท้องถิ่น (พ.ศ.2561 – 2565) แล้ว เมื่อวันที่ 14 มิถุนายน 2562 องค์การบริหารส่วนตำบลท่าซอมได้พิจารณาเห็นว่ามีรายละเอียดโครงการพัฒนาที่ควรเพิ่มเติม เพื่อประโยชน์ในการดำเนินงานของส่วนราชการและการพัฒนาท้องถิ่น  จึงจำเป็นต้องจัดทำแผนพัฒนาท้องถิ่น (พ.ศ.2561 – 2561) เพิ่มเติม ครั้งที่ 1 โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561 
องค์การบริหารส่วนตำบลท่าซอม หวังเป็นอย่างยิ่งว่าการเพิ่มเติมโครงการในแผนพัฒนาท้องถิ่น (พ.ศ.2561 – 2565) ครั้งที่ 1 จะก่อให้เกิดประโยชน์สูงสุดต่อประชาชนในพื้นที่ตำบลท่าซอมต่อไป
งานนโยบายและแผน
องค์การบริหารส่วนตำบลท่าซอม
สารบัญ
เรื่อง 










หน้า
เหตุผลและความจำเป็น 








1
บัญชีสรุปโครงการพัฒนาแผนพัฒนาท้องถิ่น (พ.ศ.2561-2565) 



2
เพิ่มเติม ครั้งที่ 1 
รายละเอียดโครงการพัฒนาแผนพัฒนาท้องถิ่น (พ.ศ.2561-2565) 



3
เพิ่มเติม ครั้งที่ 1 

 
(แบบ ผ. 01)

บัญชีสรุปโครงการพัฒนา
แผนพัฒนาท้องถิ่น  (พ.ศ.25๖1 – 25๖5) เพิ่มเติม  ครั้งที่ 1  

องค์การบริหารส่วนตำบลท่าซอม  อำเภอหัวไทร  จังหวัดนครศรีธรรมราช  

